《师直为壮》
宋代·林希逸

古有征无战，堂堂整六师。直哉能用壮，敌者欲何为。

道在周如矢，兵行汉有旗。天威雷在上，人喜雨如时。

敷德苗归舜，干盟鲁却夷。淮淝知义胜，算入谢安棋。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。